2)

VII lisa B peatükki muudetakse järgmiselt: a) punkti 2.2.2 sissejuhatav lõik asendatakse järgmisega: „Kui BSE ja ebatüüpilise skreipi esinemine vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele välistatakse, kohaldatakse põllumajandusettevõtte suhtes punktis a sätestatud tingimusi. Lisaks kohaldatakse põllumajandusettevõtte suhtes põllumajandusettevõtte eest vastutava liikmesriigi otsuse kohaselt kas punktis b sätestatud 1. võimaluse, punktis c sätestatud 2. võimaluse või punktis d sätestatud 3. võimaluse tingimusi. Kui põllumajandusettevõttel on lammastest ja kitsedest koosnev segakari, võib põllumajandusettevõtte eest vastutav liikmesriik otsustada kohaldada põllumajandusettevõtte lammaste suhtes üht ja kitsede suhtes teist võimalust:“; b) punktis 2.2.2 asendatakse alapunkti b eelviimane lõik järgmisega: „Lubada tuleb alapunktides i ja ii nimetatud loomade liikumist põllumajandusettevõttest tapamajja.“; c) punktis 2.2.2 asendatakse alapunkt c järgmisega: „c) 2. võimalus – üksnes nakkuskahtlusega loomade tapmine ja täielik hävitamine Kõikide põllumajandusettevõttes olevate lammaste ja kitsede prioonvalgu genotüübi määramine, välja arvatud alla kolme kuu vanustel lamba- ja kitsetalledel, tingimusel et nad tapetakse inimtoiduks hiljemalt kolmekuuseks saamisel. Kõikide punkti 1 alapunkti b teises ja kolmandas taandes osutatud uurimise käigus kindlaks tehtud lammaste ja/või kitsede viivitamatu tapmine ja täielik hävitamine ning embrüote ja munarakkude viivitamatu hävitamine. See nõue ei kehti järgmiste loomade puhul: — ARR/ARR-genotüübiga tõujäärad; — vähemalt ühe ARR-alleeliga ja ilma VRQ-alleelita aretusuted, ja kui sellised uted olid uurimise ajal tiined, sündivad talled, kui nende genotüüp vastab selle lõigu nõuetele; — ainult inimtoiduks ette nähtud vähemalt ühe ARR-alleeliga lambad; — kitsed, kellel on vähemalt üks järgmistest alleelidest: K222, D146 ja S146; — kui põllumajandusettevõtte eest vastutav liikmesriik nii otsustab, alla kolme kuu vanused ute- ja kitsetalled, tingimusel et nad tapetakse inimtoiduks hiljemalt kolme kuuseks saamisel. Üle 18 kuu vanuseid hävitamise eesmärgil tapetud loomi kontrollitakse TSE esinemise suhtes vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele, nagu on ette nähtud III lisa A peatüki II osa punktiga 5. Erandina 2. võimaluse esimeses ja teises lõigus sätestatud nõuetest võivad liikmesriigid selle asemel otsustada: i) asendada 2. võimaluse teises lõigus osutatud loomade tapmine ja täielik hävitamine nende tapmisega inimtoiduks, tingimusel et: — loomad tapetakse inimtoiduks põllumajandusettevõtte eest vastutava liikmesriigi territooriumil; — kõiki üle 18 kuu vanuseid inimtoiduks tapetavaid loomi kontrollitakse TSE esinemise suhtes vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele; ii) lükata 2. võimaluse teises lõigus osutatud loomade genotüübi määramine ning sellele järgnev tapmine ja täielik hävitamine või inimtoiduks tapmine kuni kolmeks kuuks edasi. Seda erandit saab kohaldada olukorras, kus näitjuhtum leiab kinnitust vahetult enne poegimisperioodi algust, tingimusel et uted ja/või kitsed ning nende vastsündinud talled hoitakse kogu perioodi vältel teiste põllumajandusettevõtete lammastest ja kitsedest eraldi; iii) lükata 2. võimaluse teises lõigus osutatud loomade tapmine ja täielik hävitamine või inimtoiduks tapmine alates näitjuhtumi kinnitamise päevast kuni kolmeks aastaks edasi lamba- või kitsekarjades ja põllumajandusettevõtetes, kus lambaid ja kitsi hoitakse koos. Selles lõigus sätestatud erandit kohaldatakse vaid juhtumite suhtes, mille puhul põllumajandusettevõtte eest vastutav liikmesriik leiab, et epidemioloogilist olukorda ei ole võimalik lahendada asjaomaseid loomi tapmata, ent seda ei saa põllumajandusettevõtte lamba- ja kitsepopulatsiooni madala resistentsustaseme ja muude kaalutluste, sealhulgas majanduslike tegurite tõttu teha kohe. ARR/ARR-genotüübiga tõujäärad tuleks viivitamata tappa või kastreerida. Rakendada tuleks kõiki võimalikke meetmeid, et kiiresti suurendada põllumajandusettevõtte lamba- ja/või kitsepopulatsiooni geneetilist resistentsust, kasutades muu hulgas uttede läbimõeldud aretamist ja väljapraakimist, et suurendada ARR-alleeli esinemise sagedust ja kõrvaldada VRQ-alleel, ning K222-, D146- või S146-alleeliga sokkude aretamist. Põllumajandusettevõtte eest vastutav liikmesriik tagab, et edasilükkamisperioodi lõpus tapetavate loomade arv ei oleks suurem kui nende loomade arv, kes oleks tapetud vahetult pärast näitjuhtumi kinnitamist. Kui kohaldatakse käesolevas lõigus sätestatud erandit, kohaldatakse põllumajandusettevõtte suhtes punktis 4 sätestatud meetmeid kuni 2. võimaluse teises lõigus osutatud loomade täieliku hävitamiseni või inimtoiduks tapmiseni, pärast mida hakatakse kohaldama punktis 3 sätestatud piiranguid. Pärast 2. võimaluse teises lõigus osutatud loomade tapmist ja täielikku hävitamist või inimtoiduks tapmist kohaldatakse põllumajandusettevõtte suhtes punktis 3 sätestatud tingimusi.“; d) punktis 2.2.2 asendatakse alapunkt d järgmisega: „d) 3. võimalus – loomade tapmine ja täielik hävitamine ei ole kohustuslik Liikmesriik võib otsustada punkti 1 alapunkti b teises ja kolmandas taandes osutatud uurimise käigus kindlaks tehtud loomi mitte tappa ega täielikult hävitada, kui on täidetud vähemalt üks järgmistest kriteeriumidest: — raske on leida ARR/ARR-genotüübiga isaseid asenduslambaid ning vähemalt ühe ARR-alleeli ja ilma VRQ-alleelita emaseid asenduslambaid, või kitsi, kellel on vähemalt kas K222-, D146- või S146-alleel; — ARR-alleeli esinemissagedus lambatõu piires või põllumajandusettevõttes on väike või K222-, D146- või S146-alleeli esinemissagedus kitsetõu piires või põllumajandusettevõttes on väike; — seda peetakse vajalikuks sugulusaretuse vältimiseks; — liikmesriik peab seda vajalikuks, võttes läbimõeldult arvesse kõiki epidemioloogilisi tegureid. Kolme kuu jooksul pärast klassikalise skreipi näitjuhtumi kinnitamist määratakse kindlaks kõikide lammaste ja kitsede, ent kummastki liigist siiski mitte enam kui 50 looma prioonvalgu genotüüp. Kui põllumajandusettevõttes, kus kohaldatakse 3. võimalust, tuvastatakse täiendavad klassikalise skreipi juhtumid, viib liikmesriik asjaomases põllumajandusettevõttes läbi 3. võimaluse kohaldamise otsuse aluseks olnud põhjenduste ja kriteeriumide asjakohasuse ümberhindamise. Kui jõutakse järeldusele, et 3. võimaluse kohaldamine ei taga puhangu üle nõuetekohast kontrolli, võtab liikmesriik asjaomases põllumajandusettevõttes selle asemel kasutusele kas 1. või 2. võimaluse, mis on sätestatud punktides b ja c. Põllumajandusettevõtte suhtes, kus on otsustatud kasutada 3. võimalust, hakatakse viivitamata kohaldama punktis 4 sätestatud tingimusi. Liikmesriigid, kes lubavad kohaldada klassikalise skreipi puhangute ohjamiseks 3. võimalust, registreerivad iga konkreetse kohaldamisotsuse aluseks olevad põhjendused ja kriteeriumid.“; e) punkt 3 asendatakse järgmisega: „3. Pärast kõikide põllumajandusettevõttes kindlaks tehtud loomade tapmist ja täielikku hävitamist või inimtoiduks tapmist vastavalt punktile 2.2.1, punkti 2.2.2 alapunktile b või punkti 2.2.2 alapunktile c kohaldatakse järgmisi piiranguid: 3.1. põllumajandusettevõtte suhtes kohaldatakse tõhustatud TSE seire korda. See hõlmab TSE esinemise kontrollimist kõigi üle 18 kuu vanuste loomade puhul, kes on põllumajandusettevõttes surnud või tapetud muul põhjusel kui haiguste likvideerimise programmi raames. Erand tehakse ARR/ARR-genotüübiga lammaste suhtes ja kitsede suhtes, kellel on vähemalt kas K222-, D146- või S146-alleel. Kontrollimine toimub vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele. 3.2. Põllumajandusettevõttesse võib tuua üksnes järgmisi loomi: — ARR/ARR-genotüübiga isased lambad; — vähemalt ühe ARR-alleeliga ja ilma VRQ-alleelita emased lambad; — kitsed, tingimusel et pärast karja hävitamist on põllumajandusettevõtte kõiki lautu puhastatud ja desinfitseeritud. 3.3. Põllumajandusettevõttes võib kasutada üksnes järgmiseid tõujäärasid, tõusokkusid ning lamba- ja kitsespermat ja -embrüoid: — ARR/ARR-genotüübiga isased lambad; — ARR/ARR-genotüübiga jäärade sperma; — vähemalt ühe ARR-alleeliga ja ilma VRQ-alleelita embrüod; — tõusokkusid ning kitsespermat ja -embrüoid vastavalt liikmesriigi otsusega vastu võetud meetmetele ettevõtte kitsepopulatsiooni geneetilise resistentsuse suurendamiseks. 3.4. Loomade väljaviimine põllumajandusettevõttest on lubatud loomade hävitamiseks või järgmistel tingimustel: a) kõikidel otstarvetel, sealhulgas aretamiseks, tohib põllumajandusettevõttest välja viia järgmisi loomi: — ARR/ARR-genotüübiga lambad; — vähemalt ühe ARR-alleeliga ja ilma VRQ-alleelita uted, tingimusel et nad viiakse teistesse põllumajandusettevõtetesse, millele on kehtestatud pärast punkti 2.2.2 alapunkti b (1. võimalus), punkti 2.2.2 alapunkti c (2. võimalus) või punkti 2.2.2 alapunkti d (3. võimalus) kohaste meetmete võtmist piirang; — kitsed, kellel on vähemalt üks järgmistest alleelidest: K222, D146 ja S146; — kitsed, tingimusel et nad viiakse teistesse põllumajandusettevõtetesse, millele on kehtestatud pärast punkti 2.2.2 alapunkti b (1. võimalus), punkti 2.2.2 alapunkti c (2. võimalus) või punkti 2.2.2 alapunkti d (3. võimalus) kohaste meetmete võtmist piirang; b) kohe inimtoiduks tapmiseks võib põllumajandusettevõttest välja viia järgmiseid loomi: — vähemalt ühe ARR-alleeliga lambad; — kitsed; — kui liikmesriik nii otsustab, ute- ja kitsetalled, kes on tapmise päeval alla kolme kuu vanused; — kõik loomad, kui liikmesriik on otsustanud kohaldada punkti 2.2.2 alapunkti b alapunktis i ja punkti 2.2.2 alapunkti c alapunktis i sätestatud erandeid; c) kui liikmesriik nii otsustab, võib ute- ja kitsetallesid viia liikmesriigi territooriumil asuvasse teise põllumajandusettevõttesse üksnes tapaeelseks nuumamiseks, tingimusel et: — sihtkoha põllumajandusettevõttes ei ole muid kui tapaeelseks nuumamiseks ettenähtud lambaid ja kitsi; — pärast nuumamise lõppu viiakse lamba- ja kitsetalled, kes on pärit põllumajandusettevõtetest, mille suhtes kohaldatakse likvideerimismeetmeid, otse sama liikmesriigi territooriumil asuvasse tapamajja, kus nad tapetakse hiljemalt 12 kuu vanuseks saamisel. 3.5. Punktides 3.1 kuni 3.4 sätestatud piiranguid kohaldatakse põllumajandusettevõtte suhtes: a) kuni kõik põllumajandusettevõtte lambad kuuluvad ARR/ARR-tüüpi, tingimusel et põllumajandusettevõttes ei hoita kitsi, või b) kuni kõigil põllumajandusettevõtte kitsedel on vähemalt kas K222-, D146- või S146-alleel, tingimusel et põllumajandusettevõttes ei peeta lambaid; või c) kuni kõik põllumajandusettevõtte lambad kuuluvad ARR/ARR-tüüpi ning kõigil põllumajandusettevõtte kitsedel on vähemalt kas K222-, D146- või S146-alleel või d) kahe aasta jooksul alates kõikide punktis 2.2.1, punkti 2.2.2 alapunktis b või punkti 2.2.2 alapunktis c osutatud meetmete lõpuleviimisest, tingimusel et selle aja jooksul ei tuvastata ühtki muud TSE juhtumit kui ebatüüpilist skreipit. Kui selle kahe aasta jooksul leiab kinnitust ebatüüpilise skreipi juhtum, kohaldatakse põllumajandusettevõtte suhtes ka punktis 2.2.3 osutatud meetmeid.“; f) punkt 4 asendatakse järgmisega: „4. Pärast otsust rakendada punkti 2.2.2 alapunktis d sätestatud 3. võimalust või punkti 2.2.2 alapunkti c alapunktiga iii ette nähtud erandit, võetakse põllumajandusettevõtte suhtes viivitamata järgmised meetmed: 4.1. Põllumajandusettevõtte suhtes kohaldatakse tõhustatud TSE seire korda. See hõlmab TSE esinemise kontrollimist kõigi üle 18 kuu vanuste loomade puhul, kes — on tapetud inimtoiduks; — on põllumajandusettevõttes surnud või tapetud, ent keda ei tapetud haiguste likvideerimise programmi raames. Erand tehakse ARR/ARR-genotüübiga lammaste suhtes ja kitsede suhtes, kellel on vähemalt kas K222-, D146- või S146-alleel. Kontrollimine toimub vastavalt X lisa C peatüki 3. osa punktis 3.2 sätestatud laboratoorsetele meetoditele ja juhenditele. 4.2. Kohaldatakse punktides 3.2 ja 3.3 sätestatud tingimusi. Erandina punktides 3.2 ja 3.3 võib liikmesriik lubada põllumajandusettevõttesse tuua ja seal kasutada: — vähemalt ühe ARR-alleeli ja ilma VRQ-alleelita isaseid lambaid ja nende spermat, sealhulgas tõuaretuseks; — ilma VRQ-alleelita emaseid lambaid; — ilma VRQ-alleelita embrüoid, kusjuures täidetud peavad olema järgmised tingimused: — põllumajandusettevõttes peetavate loomade tõug on ohustatud tõug; — põllumajandusettevõttes peetava looma tõu suhtes rakendatakse tõu säilitamise eesmärgil tõuaretusprogrammi, mida täidab määruse (EL) 2016/1012 artikli 2 punktis 5 määratletud aretusühing või pädev asutus kooskõlas kõnealuse määruse artikliga 38, ja — ARR-alleeli esinemissagedus selle tõu piires on väike. 4.3. Loomade väljaviimine põllumajandusettevõttest on lubatud loomade hävitamiseks või kohe inimtoiduks tapmiseks või järgmistel tingimustel: a) ARR/ARR-genotüübiga jäärasid ja uttesid, samuti kitsi, kellel on vähemalt kas K222-, D146- või A146-alleel, võib viia põllumajandusettevõttest välja kõikidel otstarvetel, sealhulgas aretamiseks, tingimusel et nad viiakse teistesse põllumajandusettevõtetesse, mille suhtes kohaldatakse meetmeid punkti 2.2.2 alapunkti c (2. võimalus) või punkti 2.2.2 alapunkti d (3.võimalus) kohaselt; b) kui liikmesriik nii otsustab, võib ute- ja kitsetallesid viia liikmesriigi territooriumil asuvasse teise põllumajandusettevõttesse üksnes tapaeelseks nuumamiseks, tingimusel et: — sihtkoha põllumajandusettevõttes ei ole muid kui tapaeelseks nuumamiseks ettenähtud lambaid ja kitsi; — pärast nuumamise lõppu viiakse lamba- ja kitsetalled otse sama liikmesriigi territooriumil asuvasse tapamajja, kus nad tapetakse hiljemalt 12 kuu vanuseks saamisel. 4.4. Liikmesriik tagab, et põllumajandusettevõttest ei viida välja spermat, embrüoid ega munarakke. 4.5. Uttede ja/või kitsede poegimise ajal on keelatud karjatada põllumajandusettevõtte lambaid ja kitsi koos teiste põllumajandusettevõtete lammaste ja kitsedega. Muul ajal kohaldatakse ühise karjatamise suhtes piiranguid, mille määrab kõiki epidemioloogilisi tegureid läbimõeldult arvesse võttes kindlaks liikmesriik. 4.6. Punktides 4.1 kuni 4.5 ette nähtud piiranguid kohaldatakse põllumajandusettevõtete suhtes, kus on rakendatud punkti 2.2.2 alapunktis d sätestatud 3. võimalust, kahe aasta jooksul pärast viimase muu TSE juhtumi kui klassikalise skreipi juhtumi tuvastamist. Kui selle kahe aasta jooksul leiab kinnitust ebatüüpilise skreipi juhtum, kohaldatakse põllumajandusettevõtte suhtes ka punktis 2.2.3 osutatud meetmeid.“